Μπαράζ επιθέσεων σημειώθηκε τη νύχτα στα My Market. Συνολικά έγιναν δεκατρείς επιθέσεις μέσα σε δέκα λεπτά.

Οι άγνωστοι επιτέθηκαν στα καταστήματα αλυσίδας σούπερ μάρκετ που είχε απασχολήσει πριν από λίγο καιρό τη δημοσιότητα εξαιτίας της επιστολής της διευθύντριας που ζητούσε από τους υπαλλήλους να είναι χαμογελαστοί.

Ειδικότερα, σύμφωνα με την αστυνομία, μέσα σε δέκα λεπτά, από τις 03:00 έως τις 3:10, σημειώθηκαν παράλληλα επιθέσεις από άγνωστους δράστες που προκάλεσαν υλικές ζημιές με βαριοπούλες στις προσόψεις των σούπερ μάρκετ

Οι επιθέσεις έγιναν σε δύο My Market του Βύρωνα, δύο στη Νέα Σμύρνη, δύο στη Γλυφάδα και σε καταστήματα στο Παγκράτι, την Κυψέλη, τον Άγιο Ελευθέριο, τα Σεπόλια, τον Κεραμεικό, το Ίλιον και τα Πετράλωνα.

Η αστυνομία έχει προχωρήσει σε τρεις προσαγωγές έως αυτή την ώρα.